सातवें दिन भी दफ्तर का काम छोड़कर कर्मचारियों ने जारी रखा प्रदर्शन
पिपली| बिजलीकर्मचारियों ने मंगलवार को पूरा दिन कामकाज बंद रखकर धरना प्रदर्शन किया। कर्मचारियों ने अधिकारियों के खिलाफ नारेबाजी कर अपनी भड़ास निकाली। सब यूनिट प्रधान रविन्द्र सैनी ने कहा कि जेई के तबादले के मामले में उच्च अधिकारी मिलीभगत कर कर्मचारियों को गुमराह कर रहे हैं। उन्होंने कहा कि बिजली विभाग के एक्सईएन कर्मचारी विरोधी हैं जब से कुरुक्षेत्र आए है कर्मचारियों को प्रताड़ित कर रहे हैं। कहा कि उक्त एक्सईएन को निलंबित किया जाए। कर्मचारियों ने कहा कि विभाग के लिए जितनी भी खरीद की है उनकी विजिलेंस जांच होनी चाहिए। कर्मचारियों ने एसई पर भी एक्सईएन के साथ मिलीभगत का आरोप लगाया। कहा कि जब तक मांगे पूरी नहीं होती तब तक धरना प्रदर्शन जारी रहेगा। मौके पर जेई करनैल सिंह, जेई नीरज, सेक्रेटरी अंग्रेज सिंह, प्यारेलाल सुमेर चंद, सुरेश कुमार, प्रताप सिंह, पृथ्वी सिंह ने संबोधित किया।
hin_Deva hin_Deva